গেজেটে বলা হয়, প্রধানমন্ত্রী গোপালগঞ্জ-৩ আসন থেকে জাতীয় সংসদে প্রতিনিধিত্ব করার ইচ্ছা প্রকাশ করায় ৮ জানুয়ারি থেকে তার নির্বাচিত আসনটি শূন্য ঘোষণা করা হলো। ৫ জানুয়ারির দশম জাতীয় সংসদ নির্বাচনে প্রধানমন্ত্রী শেখ হাসিনা রংপুর-৬ ও গোপালগঞ্জ-৩ থেকে সংসদ সদস্য নির্বাচিত হন। এরপর গোপালগঞ্জ-৩ রেখে বাকি আসনটি ছেড়ে দেওয়ার ইচ্ছা প্রকাশ করেন। ৮ জানুয়ারি প্রধানমন্ত্রীর পক্ষে চিঠিটি ইসি সচিবালয়ে নিয়ে যান আওয়ামী লীগের কেন্দ্রীয় উপকমিটির সহ সম্পাদক ও নির্বাচন পরিচালনা কমিটির সদস্য রিয়াজুল কবির কাওসার ও প্রধানমন্ত্রীর একান্ত সহকারী-২ সেলিনা রহমান। সংসদ সদস্যপদ ছেড়ে দেওয়া-সংক্রান্ত একটি চিঠি নিজ হাতে লিখে নির্বাচন কমিশন (ইসি) সচিবালয়ে পাঠান প্রধানমন্ত্রী।